ബോംബാക്രമണ ഭീഷണി വ്യാജമെന്ന് ഡല്ഹി വിമാനത്താവളത്തില് സുരക്ഷ വര്ധിപ്പിച്ചു ന്യൂഡല്ഹി: ബോംബാക്രമണ ഭീഷണിക്ക് പിന്നാലെ ഡല്ഹി ഇന്ദിരാ ഗാന്ധി അന്താരാഷ്ട്ര വിമാനത്താവളത്തിലെ സുരക്ഷ വര്ധിപ്പിച്ചു.വിമാനത്താവളത്തില് ബോംബാക്രമണം നടത്താന് ഭീകര സംഘടനയായ അല് ഖ്വയ്ദ പദ്ധതിയിടുന്നുവെന്ന് ചൂണ്ടിക്കാട്ടി ഡല്ഹി പോലീസിന് ഇ മെയില് ലഭി ച്ചതിന്റെ പശ്ചാത്തലത്തിലാണ് സുരക്ഷ വര്ധിപ്പിച്ചത്. വിമാനത്താവളത്തില് ബോംബാക്രമണം നടത്താനുള്ള പദ്ധതിയുണ്ടെന്ന ഇ മെയില് സന്ദേശം ലഭിച്ചതിന് പിന്നാലെ ബോംബ് ഭീഷണി വിലയിരുത്തല് സമിതി സമഗ്രമായി അന്വേഷണം നടത്തുകയും എന്നാല് ഇത് വ്യാജമാണെന്ന് കണ്ടെത്തുകയും ചെയ്തിരുന്നു . തുടര്ന്ന് അന്വേഷണം അവസാനിപ്പിച്ചെന്ന് വിമാനത്താവള അധികൃതര് ഔദ്യോഗിക അറിയിപ്പിലൂടെ വ്യക്തമാക്കി. എങ്കിലും വിമാനത്താവളത്തിലെ സുരക്ഷ വര്ധിപ്പിച്ചിട്ടുണ്ടെന്നും പ്രസ്താവനയില് വ്യക്തമാക്കിയിട്ടുണ്ട്. ഞായറാഴ്ച കരണ്ബീര് സൂരി എന്ന മുഹമ്മദ് ജലാലും ഭാര്യ ഷൈലി ശാരദ എന്ന ഹസീനയും സിങ്കപ്പുരില് നിന്നും ഇന്ത്യയിലെത്തുന്നുണ്ടെന്നും ഇവര് ഇന്ദിരാഗാന്ധി വിമാനത്താവളത്തില് ബോംബ് സ്ഥാപിക്കാന് പദ്ധതിയിടുന്നുവെന്നുമായിരുന്നു ഇ മെയില് സന്ദേശം. ഭീഷണി സന്ദേശത്തെ തുടര്ന്ന് വിമാനത്താവളത്തിലെ ടെര്മിനലുകള്, ആക്സസ് കണ്ട്രോള്, വാഹനങ്ങളടക്കം പരിശോധന നടത്തി. അതെ സമയം രാത്രി 7.18ഓടെ സന്ദേശം വ്യാജമാണെന്ന് അധികൃതര് കണ്ടെത്തുകയായിരുന്നു.The post ബോംബാക്രമണ ഭീഷണി വ്യാജമെന്ന് ഡല്ഹി വിമാനത്താവളത്തില് സുരക്ഷ വര്ധിപ്പിച്ചു first appeared on MalayalamExpressOnline.